OpenLLM-France/wikimedia huggingface dataset:
# Toledoko alkazarra

Toledoko alkazarra (gaztelaniaz: Alcázar de Toledo, alˈkaθar ðe toˈleðo ahoskatua) harkaitzen gainean eraikitako gotorleku bat da, behinola Espainiako hiriburu izan zen Toledo hiriko tokirik gorenean kokatuta dagoena.

## Historia

III. mendean jauregi erromatar bat izan zen. Alfontso VI.a Leon eta Gaztelakoaren eta Alfontso X.a Gaztela eta Leongoaren erregealdietan zaharberritua eta 1535ean Karlos I.a Espainiakoa eta Alemaniako V.aren erregealdian aldatua izan zen, alkazarra askotan erabili zuena Espainiako Erregeen egoitza ofizial bezala.
XIX. mendearen erdialdean Gobernazio Ministerioak Elisabet II.a Espainiakoaren erregealdian, hego-ekialdeko dorrean Madriletik Cadizera mezu kodetuak jaso eta igortzeko telegrafia mekanismo bat ezarri zuen, Andaluziako lerroko 10. dorre telegrafikoa zen, Mathé Brigadierrak sortua. Telegrafia optikoko dorre lerro honetako postuak Aranjuez, Toledo, Consuegra, Ciudad Real, Puertollano eta Fuencaliente bezalako hiri batzuetan egon ziren. Andaluziar zatian, beste toki batzuen artean, Cardeña, Montoro, Kordoba hiriburua, Carmona, Sevilla hiriburua, Las Cabezas de San Juan, Jerez de la Frontera, Cádiz hiriburua eta San Fernando zeharkatzen zituen. Telegrafo optiko bezala oso epe laburrean funtzionatu zuen, 1848 eta 1857 bitartean. Eraikinean Toledoko Infanteria Akademiak funtzionatu zuen.
1936 eta 1939 bitartean iraun zuen Espainiako Gerra Zibilean garai hartan matxinatutako koronela zen José Moscardók erabili zuen Guardia Zibilaren defentsa eta erresistentzia puntu bezala eta II. Errepublikari leial ziren tropek suntsitu zuten 70 egun iraun zuen setioan, 1936ko uztailak 22tik urte bereko irailak 28 arte. Azken egun honetan askatu zuen José Enrique Varelaren agindupean zegoen Afrikako Armadak eta hurrengo egunean bisitatu zuen alderdi nazionaleko jenerala zen Francisco Francok.
Ondoren berreraikia izan zen eta gaur egun, bertan, Gaztela-Mantxako Liburutegia dago eta Madrilgo antzinako Erresumen Gelatik etorriko den Armadaren Museoaren egoitza izango da.

## Bibliografia

* SÁNCHEZ RUIZ, Carlos, La telegrafía óptica en Andalucía, Consejería de Obras Públicas y Transportes, Andaluzia Junta, Sevilla, 2006.
* SÁNCHEZ RUIZ, Carlos, «Las torres telegráficas de Toledo y Ciudad Real», Castillos de España aldizkaria, 148. zkia, 2007ko abendua.

## Ikus, gainera

* Toledoko alkazarraren setioa

## Kanpo estekak

* Datuak: Q1326589
* Multimedia: Alcázar of Toledo / Q1326589
# Tincalconita

Tincalconita borato motako minerala da.

## Ezaugarriak

Tincalconita borato mineralaren formula kimikoa hau da: ${\ce {Na2(B4O7) * 5H2O}}$. ]]ren arabera sortzen ditu kristalak. Mohs eskalaren arabera duen gogortasunaren balioa 2 da.

## Erreferentziak

* 1 2 (Ingelesez) «Tincalconite: Mineral information, data and localities.» www.mindat.org (Noiz kontsultatua: 12-05-2019).
# Tinbal

Tinbala perkusiozko musika tresna da, orkestra eta musika talde handietan erabilia.

## Etimologia

Tinbal izenak bi jatorri ditu, alde batetik latinezko "tympanum" hitza ("kolpatzen dena" esan nahi du) eta bestetik arabierazko "at-tabal" hitza ("danborra" esan nahi du).

## Deskribapena

Tinbalaren kaxa kobrezko esferaerdia da, eta honek erresonantzia kutxa lana egiten du. Altuera jakin batean larrua edo bestelako mintz elastiko bat jartzen zaio eraztun batez eta hainbat tentsio-barilaz teinkatzen dena. Tentsio-barila hauek estutuz edo lasaituz afinatzen da tinbala, horretarako oinarrian pedal bat dauka.
Tinbala baketa bidez jotzen da. Baketa hauek egurrezkoak izan ohi dira (banbu, urki, astigar edo gereziondo egurrez eginak) baina badaude aluminio eta grafitozkoak ere. Feltroz, kortxoz edo larruz egindako burua izaten dute.
Lau tinbaletako multzoa izan ohi bat, bakoitzak diametro desberdina duena, 81 cm, 74 cm, 66 cm eta 58 cm hurrenez hurren.

## Historia

Jean-Baptiste Lully izan zen tinbala orkestra batean sartu zuen aurreneko musikagile garrantzitsua, 1675. urtean eskeinitako "Teseo" operan. XVIII. mendean Johann Sebastian Bach-ek lehen planoan ezarri zituen tinbalak Tönet, ihr Pauken! Erschallet, Trompeten! kantatan. XIX. mendean Ludwig van Beethoven-ek ahots independiente bihurtu zuen 1806ko "Biolinerako kontzertua"-n eta 9. sinfoniako scherzoan.
1870 urtean afinazio pedala diseinatu zen Dresden eta "Dresdeko tinbalak" nagusitzen hasi ziren. Tamainari dagokionez ere historian zehar haundituz joan den instrumentua izan da.

## Kanpo estekak

* Datuak: Q189737
* Multimedia: Timpani / Q189737
# Tinbre (argipena)

Tinbre terminoak hainbat adiera du:
* Tinbre edo tirrinta soinuaren ezaugarri fisiko bat da.
* Tinbrea zigilu bat izan daiteke, bereziki ofiziala denean, postarako bada seilua ere esaten zaio, eta tresna ere izan daiteke, eskuz eusteko estanpazio tresna. Era berean:
** Paper tinbreduna da administrazio baten tinbre edo zigiuu ofiziala daraman paper edo agiria.
* Tinbrea erdarakada ere izan daiteke txirrina adierazteko.
# Tinatin Dalakixvili

Tinatin Dalakixvili (georgieraz: თინათინ დალაქიშვილი, Tbilisi, Georgia, 1991ko otsailaren 2a) georgiar aktorea da. Abigail filmeagatik da ezaguna.

## Biografia

Paisaia diseinatzailea da eta ez dauka aktore ikasketarik. 17 urterekin hainbat iragarkitan modelo lanak egin zituen eta ondoren hainbat laburmetraietan hartu zuen parte. 2010an Season izeneko filmean egin zuen debuta. 2014. urtean Zvezda ("izarra") filmeko protagonista izan zen. 2019an Abigail zientzia fikziozko filmean hartu zuen parte eta mundu mailako sona lortu zuen.

## Filmografia

* Season (2010)
* Agnus Dei (2012)
* Bolo gaseirneba (2012)
* Lyubov s aktsentom (2012)
* Irandam Ulagam (2013)
* Tbilisi I Love You (2014)
* Zvezda (2014)
* Lost in Escapade (2014) - laburmetraia
* Barefooted (2014) - laburmetraia
* Intérieur Nuit – (2016)
* Hostages (2017)
* Abigail (2019)

## Erreferentziak

* ↑ (Gaztelaniaz) Abigail y la ciudad perdida (2019). (Noiz kontsultatua: 2021-02-27).
* ↑ (Errusieraz) «5 самых ярких грузинских актрис, которых особенно любят в России» teleprogramma.pro (Noiz kontsultatua: 2021-02-27).
* ↑ (Ingelesez) «‘Star’ (‘Zvezda’): Istanbul Review» The Hollywood Reporter 2015-04-21 (Noiz kontsultatua: 2021-02-27).

## Kanpo estekak

* Aktorearen IMDBko fitxa irakurgai (Ingelesez)
* Datuak: Q28112146
# Tincey-et-Pontrebeau

Tincey-et-Pontrebeau Frantziako udalerria da, Saona Garaia departamenduan dagoena, Borgoina-Franche-Comté eskualdean. 2013an 79 biztanle zituen.

## Demografia
### Biztanleria

2007an Tincey-et-Pontrebeau udalerrian erroldatutako biztanleak 79 ziren. Familiak 37 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 21 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Erroldatutako biztanleak

### Etxebizitza

2007an 51 etxebizitza zeuden, 36 familiaren etxebizitza nagusia ziren, 11 bigarren erresidentzia ziren eta 4 hutsik zeuden. Etxebizitza guzti hauek 51etxeak ziren. 36 etxebizitza nagusietatik 30 bere jabearen bizilekua ziren, 3 alokairuan okupaturik zeuden eta 3 doan lagata zeuden; 3 etxek hitu gela zituzten, 11 etxek lau zituzten eta 22 etxek bost zituzten. 32 etxek euren parking plaza propioa zuten azpian. 16 etxetan ibilgailu bat zegoen eta 19 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Tincey-et-Pontrebeau udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 0 |
| 0 | 80-84 | 4 |
| 0 | 75-79 | 0 |
| 8 | 70-74 | 0 |
| 0 | 65-69 | 8 |
| 0 | 60-64 | 0 |
| 4 | 55-59 | 4 |
| 0 | 50-54 | 4 |
| 8 | 45-49 | 8 |
| 4 | 40-44 | 4 |
| 0 | 35-39 | 0 |
| 0 | 30-34 | 0 |
| 4 | 25-29 | 0 |
| 0 | 20-24 | 0 |
| 8 | 15-19 | 0 |
| 0 | 10-14 | 0 |
| 4 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 44 ziren, horien artean 34 aktiboak ziren eta 10 inaktiboak ziren. 34 pertsona aktiboetatik 28 lanean zeuden (16 gizon eta 12 emakume) eta 5 langabezian zeuden (2 gizon eta 3 emakume). 10 pertsona inaktiboetatik 7 erretiraturik zeuden, 2 ikasten zeuden eta 1 "bestelako inaktibo" gisa sailkaturik zeuden.

### Ekonomia jarduerak

2007an zeuden 3 komertzioetatik, 1 eraikuntza enpresa zen eta 2 zerbitzu enpresak ziren.
2000. urtean Tincey-et-Pontrebeau udalerrian 6 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q902456
* Multimedia: Tincey-et-Pontrebeau / Q902456
# Toritto

Toritto Italiako udalerri bat da. Bariko probintzian kokatuta dago, Apulia eskualdean. 8.031 biztanle ditu, 75,35 kilometro koadroko azaleran banatuta.

## Mugakideak

Torittok honako udalerri hauekin egiten du muga:
Altamura Binetto Bitonto Grumo Appula Palo del Colle

## Kanpo estekak

* Datuak: Q51853
* Multimedia: Toritto / Q51853
# Torla-Ordesa

Torla Huescako Sobrarbe eskualdean dagoen udalerria da.
2007an 319 biztanle zituen.
Ordesako ibarraren hasieran dago eta bertan dago Ordesa eta Perdido Parke Nazionalera sartzeko bide nagusia.

## Kanpo estekak

* (Gaztelaniaz) Torlako udalaren webgunea
* Datuak: Q1765558
* Multimedia: Torla-Ordesa / Q1765558
# Torita

Torita silikato motako minerala da eta zircon taldearen kidea da.

## Ezaugarriak

Torita silikato mineralaren formula kimikoa hau da: ${\ce {Th(SiO4)}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 4,5 da.

## Erreferentziak

* 1 2 (Ingelesez) «Thorite: Mineral information, data and localities.» www.mindat.org (Noiz kontsultatua: 12-05-2019).
# Torlino Vimercati

Torlino Vimercati Italiako udalerri bat da. Cremonako probintzian kokatuta dago, Lombardia eskualdean. 480 biztanle ditu, 5,77 kilometro koadroko azaleran banatuta.

## Mugakideak

Torlino Vimercatik honako udalerri hauekin egiten du muga:
Agnadello Capralba Palazzo Pignano Pieranica Quintano Trescore Cremasco Vailate

## Kanpo estekak

* Datuak: Q42723
* Multimedia: Torlino Vimercati / Q42723
# Torlengua

Torlengua Soriako probintziako udalerria da. 2008ko erroldaren arabera 92 biztanle zituen 41,15 km²-ko azaleran.

## Kanpo estekak

* Datuak: Q832894
* Multimedia: Torlengua / Q832894
# Torismundo

Torismundo (gotikoz: Þaurismoþs; latinez: Thurismundus) bisigodoen erregea izan zen 451tik 451ra arte.
Teodoriko I.aren semea, bere aita Kataluniar zelaietako guduan hil zenean, oinordeko bilakatu zen. Tolosa Okzitaniakoa hiriburua izan zuen eta Orléansen alanoak menderatu zituen. Flavio Aezioren azpijokoak bultzatua, Teodoriko bere anaiak eraila izan zen.

## Erreferentziak

* ↑ Euskaltzaindia. (PDF) 180. arauaː Goi Erdi Aroko pertsona-izenak. Germaniar jatorriko pertsona-izenak. .
* Datuak: Q313079
* Multimedia: Turismundo / Q313079
# Toritama

Toritama Brasilgo udalerri bat da, Pernambuco estatuan kokatua. 41.137 biztanle ditu 25,704 km²ko eremuan.

## Ikus, gainera

* Pernambuco

## Kanpo estekak

* Datuak: Q2013594
* Multimedia: Toritama / Q2013594
# Torixoréu

Torixoréu Brasilgo udalerri bat da, Mato Grosso estatuan kokatua. 4.164 biztanle ditu 2.399,459 km²ko eremuan.

## Ikus, gainera

* Mato Grosso

## Kanpo estekak

* Datuak: Q1805562
* Multimedia: Torixoréu / Q1805562
# Take the Money and Run

Take the Money and Run (euskaraz Har Ezak Dirua eta Ospa) 1969ko Woody Allen estatubatuar zinema zuzendari, gidoigile eta aktoreak zuzendu, idatzi eta antzeztutako umorezko film bat da. Woody Allen, Janet Margolin eta Louise Lasser aktoreek antzeztu zuten, narratzailea Jackson Beck izan zen.
San Quentin Estatu Presondegian filmatu zen.

## Argumentua

Oharra: Atal honek istorio osoa edo amaiera argitzen du.
Hainbat pertsonari egindako elkarrizketen bidez Virgil Starkwell (Woody Allen) banku lapur ganorabakoaren bizitza ezagutuko dugu. Jada haurtzarotik bide okerra hautatzera derrigortua egon zen: haurtzaroan mutiko sendoagoek jipoitu eta umiliatu ohi zuten, eta bere musikari ibilbideak inongo etorkizunik ez zuela jabetzean, Virgilek ez zuen lapurretan jardutea baino beste irtenbide gehiagorik izan. Hala ere, jarduera horretan zuen trebezia eskasak espetxera zuzen-zuzenean bideratu zuen.

## Aktoreak

* Woody Allen: Virgil Starkwell
* Janet Margolin: Louise
* Marcel Hillaire: Fritz zuzendaria
* Jacquelyn Hyde: Blair andereinoa
* Lonny Chapman: Jake presoa
* Jan Merlin: Al banku lapurra
* James Anderson: espetxe bainuetako zaindaria
* Howard Storm: Fred
* Mark Gordon: Vince
* Micil Murphy: Frank
* Minnow Moskowitz: Joe Agneta
* Nate Jacobson: epailea
* Grace Bauer: baserriko neska
* Ethel Sokolow: Starkwellen ama
* Dan Frazer: Julius Epstein psikologoa
* Henry Leff: Starkwellen aita
* Mike O'Dowd: Michael Sullivan
* Louise Lasser: Kay Lewis

## Kanpo estekak

* Take the Money and Run filmaren IMDBko fitxa irakurgai (Ingelesez)
* Take the Money and Run filmaren trailer edo iragarkia ikusgai. Youtube.com (Ingelesez)
* Datuak: Q1146315
# Takeda Nobukado

Takeda Nobukado (japonieraz: 武田信廉, 1529-1582) Japoniako historiako Sengoku aroan Takeda klaneko samurai japoniarra izan zen.
Takeda Shingenen anaia izan zen eta honen hogeita lau jeneraletakotzat hartua bere ahalmen militarrengatik. Nobukadok Takeda klanaren armada nagusia zuzendu zuen 1575eko Nagashinoko guduan Takeda Katsuyoriren gidaritzapean.
Nobukado 1582an hil zen Oda Nobunagaren tropek Takeda klanaren lurraldeak inbaditu zituenean. Ihes egiten saiatu zen, baina jazarria izan zen eta lepoa motzu zioten.
# Take On Me

Take On Me (euskaraz Har Nazazu) A-ha norvegiar pop-rock musika taldearen abesti bat da. 1985eko Hunting High and Low diskoan argitaratu zuten.
1980ko hamarkadako bigarren erdiko maitasun abesti hedatu eta entzunenetakoa izan zen, garai hartan modan zeuden sintetizadoreak erabili zituen. Bideoklipak ere arrakasta handia izan zuen, benetazko pertsonak eta marrazkietako irudiak elkarnahasten baizituen.

## Kanpo estekak

* Take On Me abestia entzungai. Youtube.com (Ingelesez)
* Datuak: Q145677
# Take Shelter

Take Shelter (euskaraz Babes Hartu), 2011ko Jeff Nichols estatubatuar zinema zuzendariaren drama thriller psikologiko bat da. Michael Shannon, Jessica Chastain, Shea Whigham, Katy Mixon eta Kathy Baker aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Ohio, LaGrange. Curtis LaForche (Michael Shannon) izeneko gizona Samantha (Jessica Chastain) emaztea eta Hannah (Tova Stewart) sei urteko alaba gorrarekin bizi da. Egun batez, Curtis aluzinazio apokaliptikoekin amesten hasiko da. Bere amesgaiztoak buruko gaixotasun baten ondorioak edo betenako iragarpenak diren jakin ezinik, Curtisek ustezko eta berehalako ekaitz apokaliptiko bati aurre egiteko helburuz tornadoen aurkako babesleku batean aterpe hartuko du.

## Aktoreak

* Michael Shannon: Curtis LaForche
* Jessica Chastain: Samantha LaForche
* Katy Mixon: Nat
* Shea Whigham: Dewart
* Kathy Baker: Sarah
* Ray McKinnon: Kyle
* Lisa Gay Hamilton: Kendra
* Tova Stewart: Hannah LaForche
* Stuart Greer: Armada/Itsas Armada Dave

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q762877
* Multimedia: Take Shelter / Q762877
# Take the High Ground!

Take the High Ground! 1953ko Richard Brooks estatubatuar zinema zuzendariaren filma da.

## Argumentua

Oharra: Atal honek istorio osoa edo amaiera argitzen du.
1953. urteko maiatza da; Thorne Ryan sarjentua, Koreako beteranoa, El Pasoko (Texas) Bliss forteko errekruten irakaslea da orain. Beste irakaslea, Laverne Holt sarjentua, gizon askoz ere ulerkorragoa da.

## Aktoreak

* Richard Widmark: Thorne Ryan
* Karl Malden: Laverne Holt
* Elaine Stewart: Julie Mollison
* Carleton Carpenter: Merton Tolliver
* Russ Tamblyn: Paul Jamison
* Jerome Courtland: Elvin Carey
* Steve Forrest: Lobo Naglaski
* Robert Arthur: Donald Quentin Dover IV

## Erreferentziak

* ↑ www.sansebastianfestival.com

## Kanpo estekak

* Datuak: Q562632
# Takeaki Harigaya

Takeaki Harigaya (japonieraz: 針谷 岳晃, 1998ko urriaren 15a - ) Japoniako futbolaria da.
Hainbat futbol taldetan jokatu du, esaterako Júbilo Iwata.

## Kanpo loturak

* (Japonieraz) J.League Data Site
* Datuak: Q27917572
# Takeaki Yuhara

Takeaki Yuhara (japonieraz: 油原 丈著, 1978ko urtarrilaren 13a - ) Japoniako futbolari ohia da.
Hainbat futbol taldetan jokatu du, esaterako Kashiwa Reysol eta Cerezo Osaka.

## Kanpo loturak

* (Japonieraz) J.League Data Site
* Datuak: Q11554328
# Take This Waltz

"Take This Waltz" (euskaraz: "Tori vals hau") Leonard Cohen kanadariar poeta eta musikari ospetsuak idatzitako abestia da. Abeslariak I'm Your Man diskoan plazaratu zuen, 1988an baina ordurako, bi urte lehenago Lorcari eskainitako disko kolektibo batean agertua zen, Poetas en Nueva York (1986) diskoan alegia.

## Historia

Abesti hau Federico García Lorcaren "Pequeño vals vienés" poeman oinarrituta dago. Poema hori Lorcaren Poeta en Nueva York liburuan agertu zen. Cohenek sarritan azaldu zuen Granadako poetarenganako mirespena.

## Bertsioak

Ziur aski kanta honek izan duen bertsio ezagunena Enrique Morentek eta Lagartija Nick taldeak egindakoa da; bertsioa Omega diskoan agertu zen, 1996an. Dena dela, izan dira ere beste bertsioak: esaterako, Ana Belén, Lorquiana diskoan (1998), Soleá Morente (2013) eta Silvia Pérez Cruz Raül Fernández Mirórekin Granada diskoan (2014).

## Kanpo estekak

* (Ingelesez):Abestia Youtuben.
* (Ingelesez):Abestiaren letra.
* Datuak: Q3514278
# Take the Lead

Take the Lead, 2006ko Liz Friedlander estatubatuarrak zuzendutako dantza drama film bat da. Antonio Banderas, Alfre Woodard, John Ortiz, Rob Brown, Yaya DaCosta, Dante Basco, Elijah Kelley eta Jenna Dewan aktoreek antzeztu zuten.
Pierre Dulaine dantza irakaslea eta institutuetako Dantza Ikasgelen sortzailearen bizipenetan oinarritua dago. Filma berez New Yorken girotua egon arren Toronto hirian filmatu zen, New Yorkeko zenbait eszena gehituz.

## Argumentua

Oharra: Atal honek istorio osoa edo amaiera argitzen du.
AEB, New York, Pierre Dulaine (Antonio Banderas) saloiko dantza irakasle inspuratzaileak doako hiriko institutu bateko ikasle gatazkatsuenei doako ikastaroak eskeiniko dizkie. Hasiera batez, ikasleek Dulaine ezzeptizismoz ez dute serio hartuko, saloiko dan5za ez baizaie erakargarria irudituko, baina irakaslearen konpromisoa eta jardunaren ondorioz puskanaka hura eta ikasleen arteko harresia apurtuz joango da. Denen artean haratago joatea erabaki eta energiaz beteriko dantza estilo berria sortuko dute: Dulainen saloiko dantza eta ikasleek aurrez dantza egiten duten hip-hop kale dantzaren nahasketa. Lasterrera, Dulaine bere irakasleen bultzatzailea bilakatu eta bere dantza ikastaroak haietako askok beren bizitzengatik borrokatzeko pizgarria izango dira. Hiriko dantza txapelketa prestigiotsu batean izen eman eta hartan partehartzeko itxaropenez ahalegina eta perfekzioa bilarazten lagunduko die. Bide horretan harrotasuna, begirunea eta ohoreari buruzko gauza baliotsuak ikasiko dituzte.

## Aktoreak

* Antonio Banderas: Pierre Dulaine, saloiko dantza irakaslea
* Alfre Woodard: Augustine James, institutuko irakaslea
* John Ortiz: Joseph Temple irakaslea

### Ikasleak

* Rob Brown: Jason 'Rock' Rockwell
* Yaya DaCosta: LaRhette Dudley
* Dante Basco: Ramos
* Elijah Kelley: Danjou
* Jenna Dewan: Sasha Bulut
* Laura Benanti: Tina
* Jasika Nicole: Egypt
* Brandon D. Andrews: 'Mustroa'
* Lauren Collins: Caitlin
* Marcus T. Paulk: Eddie
* Katya Virshilas: Morgan
* Jonathan Malen: Kurd
* Shawand McKenzie: Neska Handia
* Joseph Pierre: Trey

### Bestelakoak

* Alison Sealy-Smith eta Phillip Jarrett: Rocken gurasoak
* Jo Chim: Gretchen
* Kevin Hanchard: Woodley
* Joseph Pierre: Trey
* Lyriq Bent: Easy
* Sharron Matthews: Rosemead jauna

## Kanpo estekak

* IMDBko fitxa irakurgai (Ingelesez)
* Datuak: Q761740
# Takeaki Hommura

Takeaki Hommura (japonieraz: 本村 武揚, Hommura Takeaki, 1997ko ekainaren 20a -) Japoniako futbolaria da.
Hainbat futbol taldetan jokatu du, esaterako JEF United Chiba.

## Kanpo estekak

* (Japonieraz) J.League Data Site
* Datuak: Q66828352
# Todos a la cárcel

Todos a la cárcel (euskaraz Denok gartzelara) 1993ko Luis García Berlanga espainiar zinema zuzendariaren umore beltzezko filma bat da.

## Argumentua

Oharra: Atal honek istorio osoa edo amaiera argitzen du.
Valentziako Modelo Presondegian kontzientzia-presoen nazioarteko eguna ospatuko dute. Politikan, kulturan eta antzerti-munduan dabilen zenbait lagun hara joango dira eta, egoera aprobetxatuz, negozioren bat egingo dute.

## Aktoreak

* Juan Luis Galiardo – Muñagorri
* José Luis López Vázquez – Aita Rebollo
* Agustín González – Zuzendaria
* Santiago Segura – Ekologista
* José Sazatornil – Artemio
* José Sacristán – Quintanilla
* Manuel Alexandre – Modesto
* Luis Ciges – Ludo
* Marta Fernández-Muro – Matilde
* Antonio Gamero – Cerrillo
* Chus Lampreave – Chus
* Eusebio Lázaro – Alcázar
* Mónica Randall – Sonsoles
* Guillermo Montesinos – Pajarito
* Rafael Alonso – Falangista
* Inocencio Arias – Casares
* Antonio Resines – Mariano

## Kanpo estekak

* Filmaren IMDBko fitxa irakurgai (Ingelesez)
* Datuak: Q3311104
# Todo sobre mi madre

Todo sobre mi madre (euskaraz Nire amari buruzko dena) 1999ko Pedro Almodóvar espainiar zinema zuzendari, ekoizle eta gidoigileak zuzendu, ekoiztu eta idatzitako film dramatikoa da. Cecilia Roth, Marisa Paredes, Candela Peña, Antonia San Juan, Penélope Cruz, Rosa María Sardà, Fernando Fernán Gómez, Toni Cantó, Eloy Azorín, Fernando Guillén eta Carlos Lozano aktoreek antzeztu zuten.
Ingelesa ez den hizkuntza batean egindako film onenaren Oscar Saria eta zazpi Goya Sari irabazi zituen.

## Argumentua

Oharra: Atal honek istorio osoa edo amaiera argitzen du.
Manuela (Cecilia Roth), Benjamin Torresen emaztea, denbora osoa Esteban semea (Eloy Azorín) zaintzen igarotzen duen ama da. Madrilgo ospitalean erizain da. Estebanen aitak Lola izena du eta transexuala da, halere Manuelak Estebani aitaren nortasuna zein den ez dio aipatu nahi. Estebanek "Nire amari buruzko dena" izeneko gidoia idazten ari da. Bere urtebetetze egunean bertan, Esteban eta bere ama antzezlan bat ikustera joan eta itzuleran mutila filmeko protagonista den Huma Rojo aktorearengana sinadura bat jaso asmoz hurbiltzen saiatzean bizia galduko du. Bere semearen heriotzaren ondoren, Manuela Lolari euren semearen istripua eta heriotzaren berri emateko Bartzelonara joango da. Han, semerik baduen ere ez dakin Lola topatu aurretik, bere laguna den Agrado emagaldu eta transexuala bisitatuko du. Agradorn bidez bere ahizpa Rosa (Penélope Cruz) ezagutuko du, azken hau HIESa izateaz gain, bere eta Lolaren haurra erditzekotan dago. Manuelak Humarentzat lan egiten hasi eta Rosa eta Humaren "ama" bilakatuko da. Rosaren hiletan, Manuelak Lolarekin topo egin eta ezagutzen ez zuen bere semeari buruzko dena azalduko dio. Amaieran, Manuela Rosa zenaren Esteban haurrarekin Madrilera itzultzen agertzen da.

## Aktoreak

* Cecilia Roth: Manuela.
* Marisa Paredes: Huma Rojo.
* Antonia San Juan: Agrado.
* Penélope Cruz: Rosa.
* Candela Peña: Nina.
* Rosa María Sardà: Rosaren ama.
* Fernando Fernán Gómez: Rosaren aita.
* Toni Cantó: Lola.
* Eloy Azorín: Esteban.

## Kanpo estekak

* Todo sobre mi madre filmaren IMDBko fitxa irakurgai (Ingelesez)
* Datuak: Q329805